# **DECIZIA ETAPEI DE ÎNCADRARE**

## Nr. DRAFT din zz.ll.aaaa

Ca urmare a solicitării de emitere a acordului de mediu adresate de **PRIMARIA COMUNEI POIENI**, cu sediul în Str. Principala, Nr. 268, Poieni, Judetul Cluj, prin Boca Gheorghe Constantin , înregistrată la APM Cluj cu nr. 24458/12.08.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* și a completărilor depuse ulterior la A.P.M. Cluj cu nr. 24458/12.08.2015;
* înregistrat în SIM cu nr. 1252/27.08.2015;

autoritatea competentă pentru protecţia mediului APM Cluj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 25.08.2015, că proiectul **„**Refacerea și modernizarea drumului comunal afectat de inundațiile din 2010 din Comuna Poieni, județul Cluj” propus a fi amplasat în comuna comuna Poieni, sat Tranișu f.n., jud. Cluj nu se supune evaluării impactului asupra mediului. Cc ccccccccc

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 a) proiectul se încadrează în prevederile Hotărârii Guvernului nr. 445/2009, anexa nr. II, la pct. 13.a *“Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexa, deja autorizate, executate sau în curs de a fi executate, care pot avea efecte semnificative negative asupra mediului”;*

 b) proiectul propus se presupune lucrări în intravilanul și extravilanul localității Tranișu, în afara perimetrului de protecție a valorilor istorice și arhitectural urbanistice;

 c) proiectul propus se încadrează în utilizările admise, destinația zonei: Zona de circulații, subzona de circulații rutiere – drum comunal DC 131; folosința actuală: căi de comunicație;

 d) proiectul propus, în lungime totală de 4.000m, are elementele geometrice ale traseului proiectat suprapuse în totalitate peste traseul existent, lucrările de refacere și modernizare efectuându-se doar în interiorul amprizei drumului;

 d) caracteristicile impactului potenţial :

 -impactul datorat emisiilor poluante, inclusiv zgomotul şi alte surse de disconfort generate prin funcţionarea utilajelor specifice în perioada lucrărilor de execuţie, va fi local şi de scurtă durată, în special în faza de execuție;

 - prin soluţiile constructive adoptate, echipamentele ce vor fi folosite şi prin modul de operare sunt prevăzute măsuri pentru protecţia factorilor de mediu;

 e) deşeurile generate vor fi valorificate corespunzător; deşeurile rezultate din lucrările de construcţie/amenajare vor fi reduse cantitativ, se vor colecta separat şi se vor valorifica/elimina prin operatori autorizaţi;

 f) investiția propusă nu se cumulează cu alte proiecte, în sensul intensificării efectelor, având în vedere ca se utilizează traseele existente;

 g) pentru realizarea lucrărilor este necesar doar o minimă organizare de şantier (în special pentru depozitarea materialelor necesare), fără afectare semnificativă a mediului înconjurător);

 h) pe parcursul derulării procedurii nu au fost formulate observaţii din partea publicului referitoare la realizarea proiectului;

**II. Condiţiile de realizare a proiectului:**

 - respectarea întocmai a proiectului, ce prevede:

 - Proiectul prevede:

1. refacerea și modernizarea a 4 km de drum comunal (DC 131, ce pornește din DJ 764B din localitatea tranișu până la km 4+000) prin aşternerea a două straturi bituminoase (anrobat bituminos, strat uzură);
2. lățimea drumului este de 3,50-6,00 m;
3. pentru scurgerea apelor pluviale s-au prevăzut realizarea şanţuri din pământ;

 Sistem constructiv propus pentru drum:

1. 4 cm strat de uzură BAR 16 (beton asfaltic rugos);
2. 5 cm strat de legătură BAD25;
3. 15 cm strat de bază din piatră spartă amestec optimal;
4. 27 cm strt de formă din material pietros (refuz de carieră);
5. Teren de bază P3;

 Acostamentul se va realiza cu strat de piatră spartă cu împănare și înnoroire pe grosimea de 9 cm și lățimea de 0,5 m.

 Drumurile laterale sunt prevăzute a se reprofila și pietrui pe 20 m de la intersecția

- pe durata execuţiei lucrărilor şi în perioada de funcţionare se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei prin producere de praf şi zgomot, fiind obligatoriu să se respecte normele, standardele şi legislaţia privind protecţia mediului, în vigoare;

- asigurarea transportului şi manipulării materialelor utilizate pentru evitarea pierderilor din instalaţie şi din utilajele de transport;

- utilizare exclusiv a terenului stabilit prin proiect pentru amplasare organizare de şantier;

- delimitarea zonei de lucru pentru prevenirea/minimalizarea distrugerii suprafeţelor vegetale din vecinătatea obiectivului; se interzice defrişarea/tăierea de arbori din vecinătatea amplasamentului;

- instalarea de semne rutiere, stabilirea şi impunerea unor viteze limită pentru circulaţia vehiculelor în perioada de construcţie/exploatare;

- gestionarea corespunzătoare a deşeurilor rezultate; stocarea temporară a deşeurilor rezultate din faza de construcţii în spaţii special amenajate și valorificarea/eliminarea corespunzătoare a acestora;

- depozitare materiale/utilaje/scule numai în locuri special amenajate, pentru asigurarea protecţiei factorilor de mediu;

- folosire utilaje performante care nu produc pierderi de substanţe poluante în timpul funcţionării şi care nu generează zgomot peste limitele admise; oprire motoare utilaje şi/sau autoutilitare pe durata pauzelor pentru diminuarea poluării aerului şi fonice; efectuare operaţii de întreţinere a utilajelor doar în incinte special amenajate;

- luare măsuri de protejare sol prăfos decopertat şi depozitat pe marginea şanţului pentru evitarea antrenării particulelor de praf în aer; realizarea de trasee optime de transport materiale;

- pe căile de acces se va rula cu viteză scăzută pentru a se evita incidentele, ridicarea prafului, zgomotul, etc.; în perioadele de trafic intens (transport materiale, etc.), în condiţii meteo de uscǎciune, căile de acces se vor stropi;

 - şanţurile/gropile de fundare vor fi prevăzute cu rampe din pământ pentru a facilita escaladarea de către eventuale specii ce cad în acestea;

- pentru amplasarea organizării de şantier, depozitarea materialelor de construcţie şi a deşeurilor rezultate din activităţile de construire se vor utiliza exclusiv terenurile stabilite în acest scop prin proiect; amplasarea organizărilor de şantier se va face astfel încât spaţiile verzi amenajate să fie cât mai puţin ocupate sau alterate;

- organizarea activităţilor şi operaţiilor producătoare de zgomot în perioada zilei, cu evitarea cumulării emisiilor de zgomot;

- se interzice afectarea sub orice formă a vecinătăţilor amplasamentului analizat, atât în timpul perioadei de amenajare/construcţie cât şi în timpul funcţionării obiectivului;

- luarea tuturor măsurilor tehnice pentru reducerea riscurilor;

- titularul proiectului are obligaţia de a notifica în scris Agentia pentru Protecţia Mediului Cluj despre orice modificare sau extindere a proiectului survenită după emiterea deciziei de încadrare, înainte de producerea modificării;

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **dr. ing. GRIGORE CRĂCIUN**

 **Şef serviciu AAA**

 **ing. Anca CÎMPEAN**

 Întocmit,

Nicolae DURA